ຊາວ​ເຄັນ​ຢາ ໄວ້ອາ​ໄລ ​ແກ່​ພວກ​ເສຍຊີວິດ ພ້ອມກັບຊອກຫາ ຜູ້ຕ້ອງສົງໄສ ອີກຄົນນຶ່ງ
ລັດຖະບານ ​ເຄັນ​ຢາ ສະ​ເໜີ​ໃຫ້​ລາງວັນ​ເງິນ 220,000 ດອນ​ລາ ສຳ​ຫລັບ​ສະມາຊິກ al-Shabab ອີກ​ຄົນ​ນຶ່ງ ທີ່​ມີ​ສ່ວນ​ກ່ຽ​ວພັນກັບ​ການ​ໂຈມ​ຕີ​ ຄື ທ້າວ Mohammed Mohamud Kuno.
ຊາວເຄັນຢາ ກຳລັງໄວ້ອາໄລ ແກ່ພວກເສຍຊີວິດ ຫຼັງຈາກ ການບຸກໂຈມຕີ ໂດຍພວກຫົວຮຸນແຮງ al-Shabab ຕະຫລອດ ມື້ ຢູ່ທີ່ມະຫາວິທະຍາໄລແຫ່ງນຶ່ງ ທາງພາກຕາເວັນອອກ ຂອງປະເທດ ໃນວັນພະຫັດວານນີ້ ທີ່ໄດ້ເຮັດໃຫ້ 147 ຄົນ ເສຍຊີວິດ ພ້ອມກັນກັບ ພວກທຳການໂຈມຕີ 4 ຄົນ ລັດຖະບານ ເຄັນຢາ ສະເໜີໃຫ້ລາງວັນເງິນ 220,000 ດອນລາ ສຳຫລັບສະມາຊິກ al-Shabab ອີກຄົນນຶ່ງ ທີ່ມີສ່ວນກ່ຽວພັນ ກັບການໂຈມຕີ ຄື ທ້າວ Mohammed Mohamud Kuno ຜູ້ທີ່ ມີຊື່ ຢູ່ໃນບັນຊີຕິດຕາມສິ້ງຊອມເບິ່ງ ຂອງລັດຖະບານແລ້ວນັ້ນ ຜູ້ກ່ຽວໄດ້ຖືກສົງໄສວ່າ ເປັນຫົວໜ້າດ້ານປະຕິບັດການພາຍນອກ ຕໍ່ຕ້ານເຄັນຢາ ຂອງກຸ່ມ al-Shabab ຜູ້ກ່ຽວຍັງມີຊື່ວ່າ Gamadhere ຫຼື Dulyadayna ທາງການຕ້ອງການໂຕ ທ້າວ Kuno ເພື່ອສອບປາກຄຳ ກ່ຽວກັບການໂຈມຕີ ຢູ່ທີ່ ມະຫາວິທະຍາໄລ Garissa ບ່ອນທີ່ພວກໂຈມຕີ ໄດ້ບຸກເຂົ້າໄປໃນວິທະຍາເຂດ ກ່ອນຟ້າແຈ້ງໃນວັນພະຫັດວານນີ້ ແລະ ໄດ້ເປີດສາກຍິງໃສ່ນັກສຶກສາ ກອງກຳລັງຮັກສາຄວາມປອດໄພ ໄດ້ຕໍ່ສູ້ກັບພວກຫົວຮຸນແຮງ ເປັນເວລາ 15 ຊົ່ວໂມງ ແລະ ໄດ້ຊ່ວຍເຫຼືອພວກນັກຮຽນ ຫຼາຍກວ່າ 500 ຄົນອອກມາໄດ້ ກ່ອນທີ່ຈະຍິງສັງຫານພວກໂຈມຕີ ກຸ່ມ Al-Shabab ກ່າວວ່າ ການໂຈມຕີນັ້ນ ແມ່ນເປັນການແກ້ແຄ້ນ ຕໍ່ການປະຕິບັດງານຂອງກອງທະຫານເຄັນຢາ ຢູ່ໃນ Somalia ປະເທດເພື່ອບ້ານ ຊຶ່ງເປັນຖານທີ່ໝັ້ນຂອງພວກກຸ່ມຫົວຮຸນແຮງອິສລາມ ດັ່ງກ່າວ ປະທານາທິບໍດີ ໂຊມາເລຍ ທ່ານ Hassan Sheikh Mohamud ໄດ້ຮຽກຮ້ອງໃຫ້ມີການ ຮ່ວມມື ດ້ານຄວາມໝັ້ນຄົງ ກັບ ເຄັນຢາ ຫຼາຍຂຶ້ນຕື່ມອີກ ໂດຍສະແດງຄວາມເສົ້າສະຫລົດໃຈ ແລະ ເອີນການໂຈມຕີດັ່ງກ່າວວ່າ  ທ່ານ ກ່າວໃນວັນສຸກມື້ນີ້ ວ່າ ການສັງຫານນັ້ນ ສະແດງໃຫ້ເຫັນເຖິງຄວາມຈຳເປັນທີ່ຈະຕ້ອງໄດ້ລົບລ້າງ  ຂອງກຸ່ມ al-Shabab ໃຫ້ໝົດສິ້ນໄປຈາກຂົງເຂດນີ້